Oliy ta’lim xizmatlarini ko’rsatish to’g’risida

HISOB-SHARTNOMA № B10002

Toshkent shahri 2024 yil “26” sentabr

O`zbekiston Respublikasi Vazirlar Mahkamasining 2022-yil 21-fevraldagi №80-son Qaroriga muvofiq tashkil etilgan hamda O’zbekiston Respublikasi Oliy ta’lim, fan va innovatsiyalar vazirligi tomonidan berilgan № \_\_\_\_\_\_\_\_\_\_- sonli litsenziyaga asosan faoliyat yurituvchi “Xalqaro ijtimoiy innovatsiyalar universiteti” NTM (bundan buyon “Universitet” deb nomlanuvchi) nomidan rektor Azizov Ulug’bek Botirovichbir tomondan va (keyingi o`rinlarda “**Buyurtmachi**” deb nomlanuvchi), **Abduvoxidov Davlatbek Shuxratjon o'g'li** (keyingi o`rinlarda “**Talaba”** deb nomlanuvchi) ikkinchi tomondan va \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*agar pul to’layotgan tomon yuridik shaxs bo’lsa qo’lda to’ldiring*) nomidan direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (keyingi o`rinlarda “**To’lovchi”** deb nomlanuvchi) uchinchi tomondan, mazkur shartnomani O`zbekiston Respublikasi Fuqarolik Kodeksining 105, 107 va 108-moddalariga muvofiq quyidagilar to`g`risida tuzdilar:

1. SHARTNOMA PREDMETI
   1. Ushbu shartnomaning maqsadi O`zbekiston Respublikasining “Ta`lim to`g`risida”gi qonuni, O`zbekiston Respublikasi Prezidentining 15-sentabr 2017-yildagi PQ-3276-sonli “Nodavlat ta`lim xizmatlarini ko`rsatish faoliyatini yanada rivojlantirish chora-tadbirlari to`g`risida”gi qarori, O`zbekiston Respublikasi oliy ta`lim tizimini 2030-yilgacha rivojlantirish konsepsiyasiga muvofiq “Universitet”ning davlat ta`lim standartlari asosida bakalavrlar va magistrlar tayyorlash bo`yicha yuqori malakali oliy ma`lumotli mutaxassislarni tayyorlash uchun pullik ta`lim xizmatlarini ko`rsatishdir. Ta`lim oluvchining ma`lumotlari quyidagicha:

|  |  |
| --- | --- |
| Ta’lim bosqichi: | **Bakalavriat** |
| Ta’lim shakli: | **Kunduzgi** |
| O‘quv kursi: | **1-kurs** |
| Ta’lim yo‘nalishi: | **Xalqaro jurnalistika** |

* 1. Talabako`rsatilgan ta`lim xizmatlarida belgilangan to`lov-kontrakt miqdorini mazkur shartnomada belgilangan muddatlarda to`lash majburiyatini o`z zimmasiga oladi.
  2. Mehnatga haq to`lashning eng kam miqdori yoki tariflar o`zgarganda ta`limning qolgan muddati uchun to`lov-kontrakt miqdoriga o`zgartirish kiritilishi mumkin.
  3. O`qish muddati talaba tanlagan yo’nalish va ta’lim shaklidan kelib chiqgan holda malaka talablariga asosan, Universitet tomonidan tasdiqlangan o’quv reja va fan dasturlariga muvofiq belgilanadi.
  4. Talaba har bir bosqich (kurs)ni muvaffaqiyatli tamomlagan va shartnoma shartlariga rioya qilgan taqdirda, Universitet belgilangan tartibda Talabaning keyingi bosqichda ta`limni muvaffaqiyatli tamomlagunga qadar davom ettirishini ta`minlaydi.
  5. Agar Talaba Universitet tomonidan belgilangan tartibda tegishli o`quv kursiga ro`yxatdan o`tmagan bo`lsa, u keying o`quv yiligacha o`qishdan chetlashtiriladi.
  6. Shartnomaning amal qilish muddati davomida Talabaga tegishli bo`lgan o`rta yoki o`rta maxsus ma`lumot to`g`risidagi rasmiy hujjatlarning asl nusxasi (attestat, diplom) Universitetda saqlanadi va ushbu hujjatlarning Talaba yoki boshqa shaxslarga berilishiga yo`l qo`yilmaydi.
  7. Talaba Universitet tomonidan taqdim etiluvchi ta`lim xizmatlari haqidagi ma`lumotlarni Universitetning rasmiy veb-sayti, korporativ elektron pochta va Universitet tizimlari orqali oladi.
  8. Talaba o`z huquqi va muomala layoqatini, shuningdek, ushbu shartnomani tuzish natijasida unga yuklanadigan majburiyatlar uchun javobgarlikni anglashini tasdiqlaydi.
  9. O`zbekiston Respublikasi fuqarolari, chet el fuqarolari va fuqaroligi bo`lmagan shaxslar talaba sifatida qatnashishi mumkin.

II. TO`LOV SHARTLARI

2024-2025o`quv yili uchun to`lov-kontrakt miqdori **14 000 000 (o’n to’rt million)** so`m, to`lov shaklidan qat`iy nazar stipendiyasiz belgilangan.

Ushbu shartnoma bo`yicha ta`lim xizmatlari uchun to`lov miqdorining dastlabki 25 foizini ushbu shartnoma imzolangandan boshlab 5 (besh) ish kuni ichida, keyingi 25 foizini 2024-yil “30” dekabrgacha, keyingi 25 foizini 2025-yil “1” aprelga qadar, qolgan 25 foizini 2025-yil “1” iyunga qadar to`lab boriladi.

* 1. Xizmatlarni an`anaviy tartibda ko`rsatishga imkon bermaydigan holatlar yuzaga kelganda “Universitet” onlayn platformalar orqali hamma uchun majburiy onlayn/masofaviy tartibda o`qitishga o`tadi. Bunday holatda, xizmatlar uchun to`lovlar miqdori kamaytirilmaydi va mazkur shartnomada belgilangan tartibda to`lanadi.
  2. Ushbu shartnoma bo`yicha 2.1-bandida ko`rsatilgan xizmatlar uchun to`lovni shartnomaning 2.2-bandida ko`rsatilgan muddatlarda va(yoki) to`liq miqdorda to`lanmaganda talabalikka qabul qilmaslik va (yoki) talabalar safidan chiqarishga haqli. Bunda Talabaga to`lov-kontrakt miqdori yoki uning to`langan qismi qaytarilmaydi.
  3. Ta`lim uchun to`lovlarni homiylar (jismoniy va/yoki yuridik shaxslar) tomonidan amalga oshirilishi mumkin. Homiylarni jalb qilish talabaning moliyaviy majburiyatlarini homiyga (homiylik shartnomasi, kafolat va boshqalar) yoki alohida uch tomonlama shartnomaga asosan o`tkazishni nazarda tutuvchi boshqa shartnoma bo`lishi mumkin.

Bunda Talabaning o`qishi uchun haq to`lashda Universitet talabiga binoan homiy yuqorida ko`rsatilgan shartnoma/shartnomaga qo`shimcha ravishda O`zbekiston Respublikasining amaldagi qonunchiligi talablariga muvofiq rasmiylashtirilgan kafolat va/yoki kafolat xatini taqdim etadi.

* 1. Universitet Talabani o`qitish uchun to`lagan shaxs oldida hech qanday majburiyat va javobgarlikni o`z zimmasiga olmaydi. Talaba va talabani o`qishga haq to`lagan shaxs o`rtasidagi munosabatlar O`zbekiston Respublikasining amaldagi qonunchiligi talablariga muvofiq alohida o`zaro bitimlar bilan tartibga solinadi.
  2. Talaba qoniqarsiz o`zlashtirishi sababli bir yoki bir necha fanni kredit-modul tizimi doirasida qayta olgan (o`qigan) taqdirda, qayta o`qiladigan fanlar uchun to’lanadigan to’lov mazkur shartnomada ko’rsatilgan kontrakt summasidan tashqari amalga oshiriladi. O’zbekiston Respublikasi Vazirlar Mahkamasinining 2020-yil 31-dekabrdagi «Oliy ta’lim muassasalarida ta’lim jarayonlarini tashkil etish bilan bog’liq tizimni takomillashtirish chora-tadbirlari to’g’risida»gi № 824-son Qaroriga asosan qabul qilingan «Oliy ta’lim muassasalarida o’quv jarayoniga kredit-modul tizimini joriy etish to’g’risida»gi Nizomga muvofiq o’ zlashtirilmagan fanlarning kredit summasi miqdori talaba o’qiyotgan mutaxassisligi hamda ta’lim shakliga binoan va ushbu mutaxassislikka belgilangan kontrakt summasidan kelib chiqqan holda amalga oshiriladi.
  3. Talabani o’qishini ko’chirishi tufayli yuzaga keladigan fanlardagi farqlarni o’qitish bilan bog’liq xarajatlar mazkur shartnomada ko’rsatilgan kontrakt summasidan tashqari amalga oshiriladi. Bunda, qo’chimcha o’qitiladigan fanlarning summasi O’zbekiston Respublikasi Vazirlar Mahkamasinining 2020-yil 31-dekabrdagi «Oliy ta’lim muassasalarida ta’lim jarayonlarini tashkil etish bilan bog’liq tizimni takomillashtirish chora-tadbirlari to’g’risida»gi № 824-son Qaroriga asosan qabul qilingan «Oliy ta’lim muassasalarida o’quv jarayoniga kredit-modul tizimini joriy etish to’g’risida»gi Nizomga muvofiq belgilanadi.
  4. Talabaga bir semestr uchun akademik ta`til berilgan taqdirda, semestr uchun to`lov Talabaning o`qishini qaytadan davom ettirishi vaqtidagi amaldagi o`qish uchun to`lov qiymatiga muvofiq undiriladi. Shu bilan birga, agar Talabaga akademik ta`til berilgan semestr uchun to`lovni to`liq amalga oshirgan bo`lsa, Talaba avvalgi va o`zgartirilgan o`qish uchun to`lov o`rtasidagi tafovutni (farqni) to`lashi shart.
  5. Talaba o`quv yili dars jarayonlari tashkillashtirilganda o`z ixtiyori bilan darslarda qatnashmasligi kontrakt to`lovini amalga oshirmaslikka yoki qaytarilishiga sabab bo`lmaydi.
  6. Talaba va/yoki homiy pul mablag`lari harakati bilan bog`liq xarajatlarni o`z zimmasiga oladi.

1. TOMONLARNING HUQUQLARI
   1. Universitet huquqlari:

* Universitet xodimlarning kasbiy sha`ni va qadr-qimmatini himoya qilish;
* ushbu to`lov-kontrakt shartnomasi asosida to`lov-kontrakt miqdorini o`z vaqtida va to`liq miqdorda to’lanishini talab qilish;
* Talabalar tomonidan majburiyatlarning bajarilishi ustidan doimiy nazoratni amalga oshirish;

- Ushbu shartnomaning 2.2. bandida talaba belgilangan vaqtlarda to`lovlarni amalga oshirmagan taqdirda talaba talabalar safidan chetlashtiriladi;

- Bundan tashqari ushbu shartnomaning 2.2-bandiga muvofiq to`lov kechiktirilgan taqdirda:

1. talabaning Universitetga kirishida cheklanishi;
2. universitet tomonidan akademik xizmatlar ko`rsatishni to`xtatish;
3. har qanday akademik ma`lumot/sertifikatlarni berishga yo`l qo`yilmaslik;
4. o`quv jarayonlaridan chetlashtirishi;
5. Talaba to’lov kontrakt summasini va o’zlashtirilmagan fanlar uchun to’lovlarni o’z vaqtida to’lamagan taqdirda Universitet tomonidan ushbu summalar sud tartibibda undirilishi mumkin. Agar shartnomada ko’rsatilgan pul mablag’larini to’lash homiy tomonidan amalga oshiriladigan bo’lsa va bu haqida uch tomonlama shartnoma tuzilgan bo’lsa, u holda qarzdorlik summasi talaba va homiy tomonidan solidar tartibda to’lanadi.
   * Universitet Talabani o`qitish to`lovini to`lashdagi xatolar uchun javobgar hisoblanmaydi;
   * Talabani o`qishdan chetlashtirish yoki vaqtincha chetlashtirish, shartnoma muddati davomida ichki tartib va o`quv jarayoni qoidalarini buzish Talabani akademik xizmatlar uchun haq to`lash majburiyatidan ozod qilmaydi;
   * Universitetning ichki tartib-qoidalari va (yoki) axloq-odob qoidalariga Talaba tomonidan rioya etmaslik, tizimli va qo`pol ravishda buzgan holatlarda Talabani talabalar safidan chiqarishga haqli. Talaba talabalar safidan chiqarilganda to`lov-kontrakt miqdori qaytarilmaydi;
   * Talaba tomonidan kredit-modul tizimiga muvofiq akademik o`zlashtirish darajasi past bo`lganda (yetarli darajada kredit ballarini to`plamaslik) O`zbekiston Respublikasida oliy ma`lumot to`g`risidagi hujjat sifatida e`tirof etiladigan namunadagi diplom bermaslikka haqli va diplom berilmaganda Talabaga to`lov-kontrakt miqdori qaytarilmaydi;
   * Talaba tomonidan bir o`quv yili davomida belgilangan kreditlar talabini bajara olmagan taqdirda, ushbu talablarni bajarmagunga qadar kursdan kursga o’tishga tavsiya etilmaydi.
   * Talabaquyidagi hollarda talabalar safidan chetlatilishi mumkin:
6. Sudning qonuniy kuchga kirgan hukmi bilan belgilangan jinoyatni sodir etganlik, shuningdek boshqa qonunga xilof harakatlar sodir etganlik uchun;
7. Universitet tomonidan Talabaga taqdim etiladigan o`quv intizomi qoidalariga rioya qilmaslik;
8. Universitet hududida spirtli ichimliklar, giyohvandlik vositalari va psixotrop moddalarni iste`mol qilishi, chekishi va qimor o`yinlarini o`ynashi;
9. Universitet hududida ham, undan tashqarida ham jamoat tartibi qoidalarini buzish;
10. Universitet mulkiga qasddan shikast yetkazish yoki uni yo`q qilish;
11. Universitet hududida ham, undan tashqarida ham mushtlashuvlarda ishtirok etish;
12. Universitet ichki qoidalariga rioya qilish talablaridan takroran bo`yin tovlash;
13. Universitetni yozma ogohlantirishisiz o`quv davri davomida chet elga chiqish;
14. Hujjatlarni qalbakilashtirish, boshqa shaxslarning imtihonlarida ishtirok etish holatlari aniqlanganda;
15. Uzrli sabablarsiz Universitet bilan bir oy mobaynida aloqaga chiqmaslik;
16. Ushbu shartnoma shartlariga rioya qilmaslik;
17. O`zbekiston Respublikasining amaldagi qonun va Universitetning ichki hujjatlarida nazarda tutilgan boshqa normalarning buzilishi.
    * Talaba tomonidan Universitet va uning xodimlarining obro`siga putur yetkazuvchi, sha`ni va qadr-qimmatini tahqirlovchi har qanday harakat sodir etilganda va bunday qilmish Universitet va uning xodimlariga moddiy va (yoki) ma`naviy zarar yetkazganda talabalar safidan chiqarishga haqli. Talabalar safidan chiqarilganda Talabaga to`lov-kontrakt miqdori qaytarilmaydi. Talaba tomonidan Universitet va uning xodimlariga nisbatan sodir etilgan harakat uchun Talabaga intizomiy va(yoki) boshqa jazo chorasi qo`llanilishi u tomonidan yetkazilgan moddiy yoki ma`naviy zararni qoplashdan ozod etmaydi;
    * Talaba tomonidan Universitet va xodimlarining shaxsiy va boshqa har qanday turdagi xizmat sirlari, konfidensial axboroti, intellektual boyligi va (yoki) sir saqlanishi lozim bo`lgan boshqa har qanday ma`lumotlarini Universitet va uning xodimlarining yozma roziligisiz har qanday uchinchi shaxsga ochish, berish va (yoki) uzatish uchun talabalar safidan chiqarishga haqli. Talabalar safidan chiqarilganda Talabaga to`lov-kontrakt miqdori qaytarilmaydi. Talaba tomonidan Universitet va uning xodimlariga nisbatan sodir etilgan harakat uchun Talabaga intizomiy va (yoki) boshqa jazo chorasi qo`llanilishi u tomonidan yetkazilgan moddiy yoki ma`naviy zararni qoplashdan ozod etmaydi;
    * Talabada o`qishi uchun shartnoma to`lovlarida qarzdorlik mavjud bo`lsa yoki o`quv yili davomida imtihon topshirish uchun yetarli bo`lgan soatlar Talaba tomonidan bajarilmagan bo`lsa, Talabaning imtihonlarda qatnashishini cheklab qo`yish. Talabaning imtihon topshirishiga ruxsat berilishi uchun zarur bo`lgan o`quv soatlari miqdori Universitetning ichki tartib-qoidalari bilan tartibga solinadi.
    * Talaba rasmiy hujjatining (o`rta yoki o`rta maxsus ma`lumot (attestat, diplom), Universitetni tamomlaganligi to`g`risidagi diplom yoki boshqa hujjat asl nusxasini Talaba tomonidan o`qish uchun to`lov 100 foiz miqdorda va Universitet tomonidan amalga oshirilgan boshqa xizmatlar haqi (darsliklarni yoki ularning qiymati) to`liq qoplanmagunicha, shuningdek, Universitetga yetkazilgan moddiy zarar qoplanmagunicha va jarimalar (penyalar) to`lanmagunicha ushlab turish.
    * O`zbekiston Respublikasining amaldagi qonunchiligida va Universitetning ichki hujjatlarida nazarda tutilgan boshqa huquqlarni amalga oshirish.
    1. Talabaning huquqlari:
    * Ta’lim shaklining kunduzgi, kechki, sirtqi yoki masofaviy turlaridan birini tanlash;
    * Darslarni sifatli tashkil etilishini talab qilish;
    * Universitetda ta’lim olish uchun yaratilgan sharoitlardan foydalanish;
    * Universitetda ma’naviy va ma’rifiy tadbirlar uyushtirish tashabbuslarini ilgari surish;
    * Innovatsion g’oyalarni qo’llab-quvvatlash bo’yicha Universitet rahbariyatiga murojaatlar qilish.
18. TOMONLARNING MAJBURIYATLARI

4.1. Universitet:

* + - ta`lim xizmatlarini ko`rsatish va “Talaba”ni o`qitish uchun zarur shart-sharoitlarni yaratish hamda xalqaro ta`lim standartlariga muvofiq ishlab chiqilgan davlat va xalqaro ta`lim standartlari, talabalari, shuningdek mualliflik dasturlari asosida talabaning 2024/2025 o`quv yili davrini to`g`ri tashkil etish va amalga oshirish;
    - o`quv jarayonini mahalliy va xorijiy mutaxassislarni jalb etgan holda o`qituvchi kadrlar bilan ta`minlash;
    - o`quv jarayonini dushanbadan-jumagacha ta`minlash;
    - talabalarga qonun bilan berilgan huquqlarining erkin amalga oshirilishini va Universitet ustaviga muvofiq majburiyatlarning bajarilishini ta`minlash;
    - O`zbekiston Respublikasining “Ta`lim to`g`risida”gi Qonuni bilan berilgan huquq va majburiyatlarning Universitetning ichki hujjatlari qoidalariga muvofiq erkin amalga oshirilishini ta`minlash;
    - mutaxassisni tasdiqlangan o`quv rejasi va dasturlariga muvofiq davlat va xalqaro ta`lim standarti talablari darajasida tayyorlash;
    - an`anaviy ta`lim xizmatlarini ko`rsatish imkonini bermaydigan holatlar (karantin, suv toshqini, zilzila va boshqalar) yuzaga kelganda dars mashg`ulotlarini zamonaviy innovatsion pedagogik hamda axborot texnologiyalarini qo`llagan holda o`tkazish, masofaviy ta`limni tashkil etish bo`yicha onlayn va boshqa belgilangan talablar bo`yicha dars mashg`ulotlarini tashkil etish;
    - to`lov miqdori o`zgargan taqdirda boshlanadigan o`quv semestrida o`qitish uchun to`lovning belgilangan miqdori to`g`risida o`z vaqtida Universitetning rasmiy sayti orqali xabar berish;
    - Universitetning abituriyentni o`qishga qabul qilinganligi to`g`risidagi buyrug`i, o`qitish uchun to`lov-kontraktni amalga oshirilgandan so`ng, joriy o`quv semestri boshlangan paytdan boshlab bir oylik muddatdan kechiktirilmasdan chiqariladi.

4.2. Talaba:

* + - O`zbekiston Respublikasi qonunchiligiga, shuningdek, Universitetning o`quv jarayoni va faoliyatini tartibga soluvchi ichki hujjatlariga muvofiq oliy ta`lim muassasalari talabalariga qo`yiladigan talablarga muvofiq ta`lim olish hamda Universitetning barcha qoidalari, nizomlari va siyosatiga rioya qilish;
    - Universitetga tegishli bo`lgan texnik va boshqa turdagi o`quv qurollari va vositalarini, shuningdek, Universitet uskunalari va boshqa turdagi mulkini avaylab asrash;
    - tijorat banki bilan o`qish uchun to`lovni amalga oshirish bo`yicha kredit shartnomasi tuzilgan taqdirda, u barcha taraflar tomonidan rasmiylashtirilgandan so`ng, shartnomaning asl nusxasini Universitetga taqdim etish;
    - butun o`qish va shartnoma bo`yicha majburiyatlarni bajarish davri mobaynida Universitetga o`rta yoki o`rta maxsus ma`lumot to`g`risidagi rasmiy hujjatning (attestat, diplom) asl nusxasini taqdim etish;
    - Universitetning ichki me`yoriy hujjatlariga muvofiq nazorat-o`tkazish tartibi va yong`in xavfsizligi qoidalariga rioya qilish;
    - O`zbekiston Respublikasi qonunlari bilan taqiqlangan siyosiy, diniy va boshqa tashkilotlar va harakatlarda ishtirok etmaslik;
    - Universitetning rasmiy aloqa kanallari: Universitetning rasmiy veb-sayti, korporativ elektron pochta va boshqa tizimlari orqali tarqatiladigan yangiliklarni kuzatib boradi. Universitet Talabaning axborotdan voqif bo`lmasligi va buning natijasida Universitetning Akademik qoidalari, Ichki tartib qoidalari, shuningdek, Talabaning Universitet hududida va undan tashqarida xulq-atvorini tartibga soluvchi boshqa ichki hujjatlarda ko`rsatilgan talablarni o`z vaqtida bajarmasligi bilan bog`liq har qanday javobgarlikni o`z zimmasidan soqit qiladi.
    - mutaxassislik yo`nalishining tegishli malaka tavsifnomasida nazarda tutilgan, shuningdek, “Ta`lim to`g`risida”gi O`zbekiston Respublikasi Qonuni talablariga muvofiq mustaqil faoliyatni bajarishga zarur bo`lgan barcha bilimlarni egallash;
    - ushbu to`lov-kontrakt shartnomasi asosida to`lov-kontrakt miqdorini o`z vaqtida va to`liq miqdorda to`lash;
    - Universitetning ichki tartib-qoidalari va axloq-odob qoidalariga so`zsiz va to`liq rioya qilish;
    - ta`lim yo’nalishi O`quv rejasida belgilangan fanlarni to`rt semester (ikki o`quv yili) davomida to`liq o`qigandan so`ng, ya`ni ikkinchi kursni yakunlab, boshqa oliy o`quv yurtiga ko`chirishi mumkin;
    - talabalar o`rtasida o`zaro hurmat ko`rsatish, o`qituvchilar va Universitetning boshqa xodimlarini insoniy qadr-qimmatiga hurmat ko`rsatishini talab qilish;
    - talaba hayoti va sog`lig`i uchun xavfli bo`lishi mumkin bo`lgan buyumlarni olib yurishiga yo`l qo`ymaslik (o`tkir tig`lik buyumlar va boshqalar);
    - kredit tizimiga muvofiq to`liq akademik o`zlashtirish va yetarli darajada kredit ballarini to`plash;
    - o`quv-mashg`ulotlarini sababsiz qoldirmaslik;
    - Universitetningtadbirlarida faol ishtirok etish;
    - o`quv-yili davomida dars mashg`ulotlariga o`z vaqtida va kiyinish madaniyatiga rioya qilgan holda kelish;
    - har bir semestr davomida mutaxassislik yoki boshqa turdagi fanlarni belgilangan tartib-qoidalar asosida o`z vaqtida o`zlashtirish, fan o`qituvchilari tomonidan o`quv faoliyatiga bog`liq berilgan vazifa va topshiriqlarni o`z vaqtida bajarish;
    - o`quv faoliyati davomida Universitet miqyosidagi ma`naviy-marifiy tadbirlarda yoki jamoat ishlarida faol ishtirok etish;
    - O`zbekiston Respublikasi Prezidentining farmoni, farmoyishi, qarorlari, shuningdek, Vazirlar Mahkamasining qarorlari, O`zbekiston Respublikasi Oliy ta`lim, fan va innovatsiyalar vazirligi buyruqlari asosida, Respublika miqyosida pandemiya yoki boshqa favqulodda holatlar tufayli e`lon qilingan karantin munosabati bilan Universitetda o`quv faoliyatini muddatidan oldin yakunlash yoki masofaviy ta`lim shaklida tashkil qilingan dars mashg`ulotlarida belgilangan tartibda faol ishtirok etish;
    - Universitet va uning xodimlarining obro`siga putur yetkazmaslik, ularning sha`ni va qadr qimmatini tahqirlovchi har qanday harakat sodir etmaslik;
    - Universitet va uning xodimlarining shaxsiy va boshqa har qanday turdagi xizmat sirlari, konfidensial axboroti, intellektual boyligi va (yoki) sir saqlanishi lozim bo`lgan boshqa har qanday ma`lumotlarini har qanday uchinchi shaxsga (shaxslarga) ochish, bermaslik va (yoki) uzatmaslik;
    - Universitet nomidan har qanday bayonotlar bermaslik va uning rasmiy vakili sifatida faoliyat yuritmaslik;
    - Universitet nomidan OAV va ijtimoiy tarmoqlar (Internet)da axborot tarqatmaslik, bayonot va har qanday boshqa ma`lumotlar bermaslik va tarqatmaslik;
    - xorijiy safarlar, xorijiy o`qish, stajirovka va talabalar almashinuvi davrida xorijiy davlat qonunchiligini buzmaslik va Universitet nomidan faoliyat yuritmaslik, bayonot bermaslik va boshqa har qanday ma`lumot tarqatmaslik;
    - chet ellik shaxslar, xalqaro va xorijiy tashkilotlar vakillari bilan muloqotda Universitet nomidan faoliyat yuritmaslik, xabar bermaslik va boshqa har qanday ma`lumot tarqatmaslik;
    - Universitet mol-mulkiga moddiy zarar yetkazilgan taqdirda, zarar aniqlangan paytdan boshlab 15 kalendar ish kunidan oshmagan holda, yetkazilgan zararni qoplash;
    - shartnoma shartlariga va O`zbekiston Respublikasining amaldagi qonunchiligi talablariga muvofiq boshqa majburiyatlarni bajarish;
    - o`quv jarayoniga, shuningdek, ta`lim masalalariga oid qaror qabul qilishga ta`sir qilishi mumkin bo`lgan har qanday holatlar to`g`risida Universitetni yozma ravishda xabardor qilish. Talabaning moliyaviy majburiyatlari bilan bevosita yoki bilvosita bog`liq bo`lgan masalalar to`g`risida Universitetni yozma ravishda xabardor qilmasligi Universitetga Talabani o`qish uchun to`lovni qisman yoki to`liq qaytarishni talab qilish huquqidan mahrum qilishga imkon beradi va Universitetga Talabaning sharoitlarini hisobga olgan holda qaror qabul qilish huquqini beradi;
    - agar mamlakatdagi siyosiy yoki epidemiologik vaziyat tufayli Universitetda ta`lim onlayn (masofaviy) rejimga o`tkaziladigan bo`lsa, onlayn ta`limni amalga oshirish uchun zarur shart-sharoit, resurs va vositalar bilan o`z-o`zini ta`minlash (kompyuter, veb-kamera, mikrofon va yuqori sifatli internet aloqasi).

V. SHARTNOMANI BEKOR QILISH

* 1. Shartnoma quyidagi hollarda bekor qilinishi mumkin:
     + tomonlarning o`zaro roziligi bilan;
     + ta`lim mussasasi ustaviga hamda qonunchilikda nazarda tutilgan holatlarga ko`ra ma`muriyatning tashabbusiga binoan talaba o`qishdan chetlashtirilganda;
     + Talaba ta`limdan chetlashtirilganida va/yoki talaba akademik ta`tildan keyin yozma ravishda ogohlantirmasdan uzoq vaqt (6 kalendar oy) davomida o`qishga kelmasa;
     + tomonlardan birining to`lov-kontrakt shartlarini bajarmaganida;
     + uzrli sabablar bilan talabaning tashabbusiga ko`ra;
     + Universitet yoki buyurtmachi-tashkilot tugatilganida;
     + talaba vafot etganda va (yoki) o`rnatilgan tartibda bedarak yo`qolgan deb topilganda;
     + Talabaga tegishli shaxsiy yoki boshqa turdagi rasmiy hujjatlarda noaniqliklar, xatoliklar yoki amaldagi qonunchilikka zid noto`g`ri rasmiylashtirilganlik holatlari aniqlansa;
     + amaldagi qonunchilikda ko`rsatilgan boshqa hollarda.
  2. Talaba yoki homiy tomonidan o`z zimmasiga olgan majburiyatlari bajarilmagan (tegishli tarzda bajarilmagan) taqdirda Shartnoma Universitetga yetkazilgan zararni, yo`qotilgan foydani to`liq qoplash majburiyati bilan Universitet tomonidan bir tomonlama tartibda bekor qilinishi mumkin.
  3. Shartnoma Universitet Talabaga yozma xabarnoma yuborgan kundan boshlab 7 (yetti) kalendar kuni o`tgan paytdan e`tiboran bir tomonlama tartibda bekor qilingan hisoblanadi. Xabarnoma Talaba tomonidan ko`rsatilgan manzilda yashovchi shaxslarga topshirilgan sana yoki xat pochta orqali yuborilgan sana xabarnoma yuborilgan kun hisoblanadi.

VI. SHARTNOMANI AMAL QILISH MUDDATI

* 1. Shartnoma 2024/2025 o`quv yili uchun tuzilgan bo`lib, tuzilgan paytdan boshlab 2025 yil 1 avgustga qadar davom etadi.
  2. Shartnoma keyingi o`quv-yili uchun haqiqiy hisoblanmaydi.
  3. Talabaga stipendiya to`lanmaydi.
  4. Shartnoma shartlari qo`shimcha shartnoma orqali o`zgartirilishi, to`ldirilishi va o`quv yilining istalgan vaqtida bekor qilinishi mumkin.
  5. Ushbu shartnomaga o`zgartirishlar va qo`shimchalar ikki tomonlama imzolangan qo`shimcha bitim shaklida rasmiylashtiriladi. Agar taraflardan biri ushbu o’zgartirish va qo’shimchalarni imzolashdan bosh tortsa, shartnoma muddatidan avval bekor qilinishi mumkin. Shartnomani bekor qilish tartibi ushbu shartnomaning 5.3. bandiga muvofiq amalga oshiriladi.
  6. Ushbu shartnoma ikki nusxada o`zbek tilida ikkala tomon uchun ham teng yuridik kuchga ega.
  7. Ushbu shartnomaning imzolanishi har bir tomon bitimning nusxasini olganligini tasdiqlaydi.

1. NIZOLARNI HAL ETISH TARTIBI
   1. Tomonlar ushbu shartnoma bo`yicha o`z majburiyatlarini bajarmagan yoki kerakli darajada bajarmagan taqdirda, ular O`zbekiston Respublikasining amaldagi qonunchiligiga binoan javobgar bo`ladilar.
   2. Tomonlar o`rtasida paydo bo`ladigan nizolar tomonlar o`rtasidagi munozaralar davomida hal etilishi lozim. Tomonlar o`rtasida munozaralar natijasida kelishuvga erishilmasa, nizolar O`zbekiston Respublikasining qonunlari asosida sud tartibida Universitet joylashgan hududda hal etiladi.
   3. Ushbu shartnomada inobatga olinmagan masalalarni tomonlar O`zbekiston Respublikasining amaldagi qonunchiligiga asosan hal qiladilar.
2. TOMONLARNING YURIDIK MANZILI VA REKVIZITLARI

|  |  |
| --- | --- |
| **Buyurtmachi:** | **Talaba:** |
| “XALQARO IJTIMOIY INNOVATSIYALAR UNIVERSITETI” NTM | FISh:\_ Abduvoxidov Davlatbek Shuxratjon o'g'li |
| Pochta manzili: Toshkent shahar, Yunusobod tumani, TashGRES mavzesi, 26A-uy. | Pasport seriya: AB 4995219 |
| X/R: 2021 2000 8056 5800 9001  ATB «Asia Alliance Bank» Mirzo Ulug’bek filiali | JShShIR (qo’lda to’ldiring):\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| STIR: 310 534 500 | Tel.:\_ +998900059799 |
| MFO: 01095 |  |
| Tel: (55) 514-99-99 |  |
| Universitet rektori  U.B. Azizov\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (imzo) |

|  |
| --- |
| **To’lovchi**  (agar pul to’layotgan tomon yuridik shaxs bo’lsa qo’lda to’ldiring):  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (yuridik shaxs nomi)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_  (muhr, imzo) |